כל המפקיד אצל בעל הבית בין כלים בין מעות על דעת אשתו ובניו ובני ביתו [הגדולים] הוא מפקיד <i>(וכן אם הנפקד החזיר הפקדון לאשת המפקיד פטור) (מרדכי פרק המפקיד) (וע''ל סי' ש''מ סעיף ח') </i>אבל אם מסר לבניו ובני ביתו הקטנים או לעבדיו בין גדולים בין קטנים או לאחד מקרוביו שאינם שרויים עמו בבית ואין סומכין של שלחנו וא''צ לומר אם מסרם לאחר ה''ז פושע וחייב לשלם אא''כ הביא השומר השני ראייה שלא פשע<i> (וכן אם הניח אחרים ליכנס במקום שהפקדון מונח אע''פ שאינן בחזקת גנבים אם נגנב חייב לשלם דהוי פשיעה) (ת''ה סי' של''ג): </i>